Maroela Media Top 20: 19 Januarie 2015 | Maroela Media
Nadine se titelsnit van haar album, Skildery, het 'n nuwe posisie hierdie week op Maroela Media se Top 20. Foto: Argief.
Hierdie week in Maroela Media se Top 20: Daar is 12 snitte wat styg, ses wat daal en twee nuwelinge, wat beteken dat daar 'n nuwe nommer een op die Top 20 is.
Die titelsnit van Nadine se album, Skildery, neem die eerste plek by Eden oor. Dewald Wasserfall en Elizma Theron daal elk vyf plekke, maar Dewald se nuwe treffer, So eensaam soos die son, is een van drie snitte wat elk drie plekke styg.
Die twee snitte wat uitval, is Mal in jou kop van Cordelia en Kampala van Rooies. Adam tree in die 20ste plek toe met Smoorverlief, terwyl Anaïs se treffer, Bietjie meer as soen, 'n nuweling in die 19de plek is.